Akhmed Dogan

Akhmed Demir Dogan (bulgarsk: ; født 29. mars 1954) er en bulgarsk politiker av tyrkisk herkomst. Han var leder i partiet Bevegelsen for rettigheter og friheter (DPS) fra 1990 til 2013.

Liv og karriere 

Dogan ble født i Pchelarovo i Dobrich-provinsen nordøst i Bulgaria. Han er grunnlegger av Bevegelsen for rettigheter og friheter (DPS), et liberalt politisk parti som representerer interessene til den tyrkiske minoriteten i Bulgaria. 

I september 2007 ble Dogans navn nevnt i en offisiell rapport som offentliggjorde navnene til kollaboratører med det hemmelige politi i kommunisttiden. Ifølge rapporten var Dogan ansatt som agent i Komiteen for statssikkerhet fra august 1974 til mars 1988.

Angrep i 2013 

Den 19. januar 2013 ble Dogan angrepet da han talte under et landsmøte. En overfallsmann rettet en gasspistol ladet med blankskudd mot Dogan, men pistolen klikket og skuddet gikk ikke av. Ifølge eksperter ville pistolen kunne ha forårsaket ikke-dødelige skader. Mannen som skjøt ble identifisert som Oktay Enimehmedov, en bulgarsk statsborger av tyrkisk opphav, som tidligere var blitt arrestert for narkotikabesittelse, ransforsøk og hooliganisme.

Referanser

Eksterne lenker 
 

Bulgarske politikere
Fødsler i 1954